พิชิตลุ้นไล่แจกเงินมินิบัส เพิ่มวงเงินประกันภัยผู้โดยสาร
นายพิชิต อัคราทิตย์ รมช.คมนาคม เปิดเผยหลังการประชุมโครงการศึกษาความปลอดภัยรถตู้โดยสารประจำทางว่า จากการหารือกับกรมการขนส่งทางบก (ขบ.) ที่ประชุมมีแนวคิดสนับสนุนเงิน 200,000 บาทให้ผู้ประกอบการรถตู้โดยสารร่วม บริษัท บขส. จำกัด เพื่อให้เปลี่ยนจากรถตู้มาเป็นรถโดยสารขนาดเล็ก ไม่เกิน 20 ที่นั่ง (มินิบัส) โดยให้ ขบ.ไปศึกษาความเป็นไปได้ว่าทำได้หรือไม่ เพื่อสรุปรายละเอียด วันที่ 31 พ.ค.นี้ และที่ประชุมเห็นด้วยที่จะให้เพิ่มวงเงินค่าประกันภัยภาคสมัครใจของผู้ประกอบการรถตู้เพื่อคุ้มครองผู้โดยสาร จากเดิม 300,000 บาท เป็น 700,000 บาท ภายในวันที่ 1 ม.ค. 2561 และสถาบันทางการเงินได้ยืนยันมาแล้วว่าสามารถให้ดอกเบี้ยเงินกู้ได้ต่ำกว่า 5% ระยะเวลาการกู้รวม 7 ปี ส่งผลให้ผู้ลงทุนคืนทุนได้ใน 3 ปีและมีช่วงทำกำไรอีก 4 ปี ส่วนราคารถมินิบัสอยู่ระหว่าง 1.7-2.2 ล้านบาทต่อคัน,ขบ.ยังได้อนุมัติเส้นทางนำร่องรถมินิบัส ระยะทางไม่เกิน 300 กิโลเมตร ของ บขส. รวม 6 เส้นทาง ได้แก่ กรุงเทพฯ-ลำนารายณ์ กรุงเทพฯ-อยุธยา กรุงเทพฯ-นครสวรรค์ กรุงเทพฯ-สุพรรณบุรี กรุงเทพฯ-จันทบุรี กรุงเทพฯ-ตราด ส่วนอีก 7 เส้นทางจะอนุมัติได้ในเร็วๆนี้ ได้แก่ กรุงเทพฯ-สระบุรี กรุงเทพฯ-ปากช่อง กรุงเทพฯ-หัวหิน กรุงเทพฯ-ประจวบ กรุงเทพฯ-ระยอง กรุงเทพฯ-พัทยา และกรุงเทพฯ -ตลาดโรงเกลือ และทุกๆเส้นทางดังกล่าว จะเริ่มวิ่งให้บริการได้ในวันที่ 1 ก.ค.นี้ รวม 55 คัน.
นายพิชิต อัคราทิตย์ รมช.คมนาคม เปิดเผยหลังการประชุมโครงการศึกษาความปลอดภัยรถตู้โดยสารประจำทางว่า จากการหารือกับกรมการขนส่งทางบก (ขบ.) ที่ประชุมมีแนวคิดสนับสนุนเงิน 200,000 บาทให้ผู้ประกอบการรถตู้โดยสารร่วม บริษัท บขส.จำกัด
รถตู้,มินิบัส,กรมการขนส่งทางบก,วงเงินค่าประกันภัย,ประกันภัยผู้โดยสาร